Kirsten Lians Ballettskole

**Kirsten Lians Ballettskole** var en privat danseskole i Narvik i Nordland. Skolen ble etablert i 1982 av ballettdanser og pedagog Kirsten Lian, som videreførte undervisningen etter Henry Haagensen, som hadde drevet ballettskole i byen siden 1951. Flere av Haagensens elever fortsatte senere med dans, blant dem Kirsten Lian som spilte en sentral rolle i utviklingen av scenisk dans i Narvik. 

Skolen var virksom frem til 1993 og hadde elever i flere aldersgrupper. Gjennom forestillinger, samarbeid med lokale kulturaktører og deltakelse i arrangementer under Vinterfestuka bidro skolen til å opprettholde og videreføre en tradisjon for scenisk dans i Narvik.

## Historie

Da Haagensen trappet ned undervisningen i begynnelsen av 1980-årene, overtok Kirsten Lian undervisningen og etablerte i 1982 **Kirsten Lians Ballettskole**. Skolen ble drevet som en del av kurstilbudet til AOF Narvik og hadde undervisning i lokaler ved Folkets Hus Narvik.

I de første årene besto elevgruppen hovedsakelig av barn og ungdom fra Narvik og omegn. Undervisningen var basert på klassisk ballett og tok blant annet utgangspunkt i læreplanene til *[[Royal Academy of Dance]]* (RAD). Allerede i de første årene deltok ballettskolens elever i lokale forestillinger og kulturarrangementer i Narvik, blant annet i produksjoner knyttet til Vinterfestuka.

På det meste hadde skolen rundt 70 elever fordelt på flere aldersgrupper, fra barnepartier til voksenpartier.

I tillegg til undervisning og koreografi utformet og sydde Lian selv en stor del av kostymene som ble brukt i skolens forestillinger.

## Aktivitet i 1980-årene
Samarbeidet med lokale musikk- og teatermiljøer var typisk for ballettskolens virksomhet i slutten av 1980-årene. Elever fra skolen deltok jevnlig i forestillinger i Folkets Hus og i produksjoner knyttet til byens amatør- og semiprofesjonelle scenekunstmiljø.

### Vinterfestuka og lokale forestillinger

Et av de største arrangementene var *[[Barnas Festforestilling|Barnas festforestilling]]* i Folkets Hus Narvik, der rundt 80–85 barn og ungdom medvirket årlig i et sceneshow med sang, dans og sketsjer. Danseinnslagene ble koreografert av Kirsten Lian.

Barnas Festforestilling var på denne tiden et av Vinterfestukas største familiearrangementer. Den var organisert av Marit og Tor Mikalsen, og produksjonen involverte både unge aktører og frivillige som arbeidet med kulisser, lyd og sceneteknikk.

Produksjonen tok opptil et år å forberede, og deltakerne øvde jevnlig frem mot festivalen. Forestillingen ble som regel vist to ganger og samlet rundt 900 publikummere.

I perioden 1984–1993 deltok elever fra ballettskolen i det populær Presseshowet i Folkets Hus, som avsluttet Vinterfestuka. Presseshowet ble arrangert av Narvik Presseklubb og samlet både lokale og tilreisende artister.

I forbindelse med Presseshowet i 1985 deltok ballettskolens elever i et scenenummer inspirert av musikalen *Cats*. Nummeret ble fremført sammen med sangeren Solfrid Gravang og ble i lokalpressen omtalt som et av forestillingens mest minneverdige innslag. Showet samlet både profesjonelle artister og lokale krefter, blant annet Harald Heide-Steen jr, Halfdan Sivertsen og Bente Lind, mens Geir Hamnes var konferansier.

Deler av Presseshowet i 1985 ble også dokumentert av NRK. 

Samme år samarbeidet ballettskolens elever også med Den Norske Opera i oppsetningen av Giuseppe Verdis opera *[[La traviata|La Traviata]]* i Folkets Hus under Vinterfestuka. Koreografien ble ledet av operakoreograf Freddy Konrad, som arbeidet sammen med lokale dansere fra Kirsten Lians Ballettskole. Forestillingen ble en stor publikumssuksess, og pressen fremhevet særlig samarbeidet mellom profesjonelle operakrefter og lokale kulturmiljøer i Narvik.

I årene som fulgte var også Knut Bjørnsen og Dan Børge Akerø konferansierer. Arthur «Oluf» Arntzen, Harald Heide-Steens jr., Arve Opsahl, Halvdan Sivertsen (som artist), Kjersti Stubø (vokalist), Narvik Teaterlag og Håkon Karlsen medvirket i flere av presseshowene.

Blant dansenumrene i 1986 var «Singin' in the Rain», der ti jenter opptrådte med paraplyer, samt «De små ballerinaer», fremført av de yngste elevene ved skolen. De eldste elevene medvirket blant annet i eventyrnummeret «Trollene og den bergtatte prinsessen» og i avslutningsnummeret «Showboat».

I 1988 medvirket ballettskolens elever i festforestillingen *Good Old Days*, arrangert i forbindelse med Malmbanens hundreårsjubileum. Forestillingen ble fremført i Folkets Hus Narvik 15. og 16. mars 1988 og var et samarbeid mellom Narvik Byorkester og Narvik kulturkontor.

Under konserten fremførte elever fra «Kirstens Ballett» dans til «Cancan» fra operetten *Orfeus i underverdenen* av Jacques Offenbach, akkompagnert av Narvik Byorkester.

### Operette og opera

Gjennom slutten av 1980-årene og begynnelsen av 1990-årene hadde Kirsten Lians ballettgruppe etablert seg som et fast innslag i flere av byens større sceniske produksjoner.

I 1989 deltok ballettgruppen i oppsetningen av operetten *[[Den glade enke]]* av Franz Lehár i Folkets Hus Narvik.

I 1991 hadde Kirsten Lian koreografien til dansenumre i oppsetningene *[[Dido og Aeneas]]* og *[[Spelemann på taket]]*, hvor elever fra ballettskolen medvirket sammen med lokale musikere og sangere.

Skolens elever deltok også regelmessig i underholdningsforestillinger under Vinterfestuka, blant annet i varietéforestillinger arrangert i samarbeid med Narvik Byorkester. Et eksempel er VU-varieteen i Teatersalen i Folkets Hus 18. mars 1992, hvor dansenumre fremført av ballettskolens elever inngikk i programmet sammen med orkester og sangsolister.

Gjennom slike produksjoner fikk elever fra skolen erfaring fra større sceniske oppsetninger, og ballettskolen bidro til å styrke dansens plass i Narviks kulturliv i perioden.

### Utvalgte sceniske produksjoner

File:La Traviata 10 mars 1985 foto Jan Eirik-Lian.jpg|Oppsetning av *[[La traviata|La Traviata]]* i regi av Den Norske Opera ved Folkets Hus i Narvik, 10. mars 1985
File:Fine damer på byen Kirsten Lians Ballett 1986 foto Jan-Eirik Lian.jpg|Dansere fra Kirsten Lians ballettskole i nummeret «Fine damer på byen», Vinterfestuka 1986
File:Dansere i Pontevedrinske drakter Den glade enke 1989 Foto Jan-Eirik Lian.jpg|Dansere i pontevedrinske drakter, *[[Den glade enke]]*, i regi av Den Norske Opera ved Folkets Hus i Narvik 1989
File:Presseshow Folkets Hus 1991 Foto Jan-Eirik Lian.jpg|Presseshow Vinterfestuka ved Folkets Hus i Narvik, 1991
File:Presseshow Folkets Hus Dan Børge Akerø Polka Mazurka drakter 1991 Foto Jan-Eirik Lian.jpg|Presseshow Vinterfestuka med Dan Børge Akerø og dansere i Polka Mazurka-drakter, 1991
File:Mjølner Show - Folkets Hus 5. mai 1994 Foto Jan-Eirik Lian.jpg|Dansere i Mjølner Show ved Folkets Hus, 5. mai 1994


### Sceniske produksjoner med medvirkning fra Kirsten Lians Ballettskole

### Opera- og musikalproduksjoner med medvirkning fra ballettskolen


File:Orpheus og Euridike Narvik Byorkester Operakor Ballettskolen 1987.jpg|**1987** – *Orfeus og Euridike*. Samproduksjon mellom Narvik Byorkester, Narvik Operakor og ballettskolen.

File:Dido and Aeneas Folkets Hus Narvik 1991.jpg|**1991** – *Dido and Aeneas* av Henry Purcell i Folkets Hus i Narvik.

File:Spelemann på taket Operaen i Nord Norge Narvik 1991.jpg|**1991** – *Spelemann på taket*, arrangert av Operaen i Nord-Norge.

File:Chess in Concert Narvik Harstad 1992 Operaen i Nord Norge.jpg|**1992** – *Chess in Concert* med Operaen i Nord-Norge i Narvik og Harstad.

File:Dido and Aeneas Folkets Hus Narvik 1996.jpg|**1996** – Ny oppsetning av *Dido and Aeneas* i Folkets Hus i Narvik.

File:Czardasfyrstinnen Narvik Operette program 17 - 21 oktober 1997.jpg|**1997** – Operetten *Csárdásfyrstinnen* i Narvik.


## Priser og utmerkelser

For sitt arbeid med ballettskolen og kulturlivet i Narvik mottok Kirsten Lian flere utmerkelser:

* **Sprellemannsprisen** (1992)
* **Fremovers Julestjerne** (1992)
* **Solprisen** (1993)
* **Æresrallar** under Vinterfestuka (1993)

## Avslutning av skolen

Skolen ble offisielt avsluttet med en forestilling i Folkets Hus Narvik 11. mai 1993. Etter nedleggelsen fortsatte en gruppe av de eldste elevene å opptre under navnet **Kirsten Lians Ballettjenter** frem til 1997. Virksomheten ved Kirsten Lians Ballettskole bidro til å videreføre balletttradisjonen i Narvik etter Henry Haagensens periode. Aktiviteten rundt skolen og dens forestillinger var også en del av grunnlaget for senere danseprosjekter for barn og unge i Narvik og for etableringen av dans som fag ved Narvik kulturskole.

## Referanser

## Eksterne lenker

* Presseshowet under Vinterfestuka i Narvik (NRK, 1985)